text: Turister strømmer til fængsel
  25 oktober 2012 kl. 15.00
  Fængselsmuseet i det gamle Horsens Statsfængsel har siden maj haft 32.000 besøgende.
  Det tidligere statsfængsel i Horsens blev lukket som fængsel i 2006, og de indsatte blev flyttet til det splinternye Statsfængslet Østjylland. 
  17. maj åbnede fængslet som kulturhus med fængselsmuseet som en stor attraktion.
  Museet skildrer 153 års fængselsliv og afspejler kriminalpolitikkens udvikling gennem årene.
  Blandt de mange hundrede genstande, der udstilles, er skarpretterøksen og skafottet, der spillede en væsentlig rolle, da den 29-årige Jens Nielsen i 1892 blev henrettet i fængslets gård, som den sidste i Danmark i fredstid.
  